acht gebynden en twee halve gebynden dies
zullen gewracht wordden Inden iersten balck
vander zalen ter plaetsen weert inne twee
intoghen van goeder grootten die zullen liggen
lancx gelijck de brugghen om de twee crome
scherstijlen vand ii gebynden dair inne te
werckene Alsoe dat hem selven vynden sal
Item die zoolplaten die op den muer liggen zullen
die zullen zijn vie duymen dicke Ende thien
d
duymen breet
It alle de crome scherstulen die zullen zijn stuj
xi voeten lanck onder seven duymen dicke
ende acht duymen dyepe boven op elck zijde
eenen halven duym mynde en x duymen
dyepe inden nacke
It die scheerbalcken die op de crome scheerstijken
liggen zullen die zullen zijn acht duymen dicke
en x duymen hoeghe elcken balck met twee
carbeelen elck vi duymen dicke en xi duymen
breet en gewracht met goeden eerven ende
staen op hue tande en van goeder linghden
It op dese voirs scheerbalcken zullen liggen op elck
zijde eenen rijboom seven duymen viercant
It op elck vand voirs nedersten scheerbalcken zulle
staen twee rechte pootstijlen elck acht voeten lanck
onder vi duymen dicke en acht duymen dyepe
boven op elcke zijde eenen halven duym mynde
onder gepoot ende tderdende met eender verssene
op de nederste rijboemen
It op de voirs pootstijlen zullen liggen scheerbalcken
elck vi duymen dicke ende acht duymen hoege
en elcken belck twee carbeelen alsoe groot ald
de balcken van goeder linghden en gewracht als de
voirs carbeelen zijn zullen
It opde opperste scheerbalcken zullen liggen ii rijboemen
elck vijf duymen viercant
It op de tweerste scheerbalcken zullen staen op elcken